Vika 45

Samandráttur.

Línuskip: Tey flestu línuskipini eru til fiskarí, men tey flestu eru akkurát byrjaði túr, so tí verða tað ikki øll sum koma inn í vikuni. Eitt er á Íslandsrygginum. Tað landar mánadagin. Eitt er við Ísland og kemur neyvan at landa hesa vikuna. Restin er undir Føroyum og fiska mest av toski og hýsu og so nakað av longu og brosmu. Vantandi landa tvey av teimum mánadagin og so møguliga okkurt seinni í vikuni. Av frystilínuskipunum eru fýra til fiskarí undir Føroyum, meðan tað fimta liggur við bryggju.

Útróður: Streymurin verður góður tað mesta av vikuni. Veðri verður brúkiligt, so vit vanta at tað verður nakað av útróðri.

Djúpvatnstrolarar: Tveir fiska kongafisk og helst koma báðir at landað síðst í vikuni. Tann triðji liggur við bryggju

Partrolarar: Tey flestu eru til fiskarí. Øll fiska upsa. Fiskaríið er smáligt. Tey landa sum vikan líður.

Trolbátar: Fimm eru til fiskarí og koma teir at landa fyrst ella miðskeiðis í vikuni. Bátarnir fiska mest av havtasku, toski og hýsu.

Garnaskip: Trý garnaskip fiska svartkalva. Fiskiskapurin er smáligur. Tvey garnaskip fiska havtasku, eitt frystir fiskin, meðan hitt ísar havtaskuna.

**VEÐRI**

Heinta veðri her

**Mett nøgd**

|  |  |  |  |  |
| --- | --- | --- | --- | --- |
| **Toskur** | Toskur verður frá línuskipum, trolbátum, trolarum og útróðrabátum | X |  |  |
| **Hýsa** | Hýsa verður frá línuskipum, trolbátum, trolarum og útróðrabátum. |  | X |  |
| **Hvítingur** | Mest sum hjáveiða. |  |  | X |
| **Upsi** | Upsi verður frá nøkrum trolarum. |  | X |  |
| **Brosma** | Nakað verður frá línuskipum og sum hjáveiða frá øðrum |  |  | X |
| **Longa** | Frá línuskipum, trolarum og sum hjáveiða frá øðrum skipabólkum |  | X |  |
| **Kongafiskur** | Frá trolarum og sum hjáveiða frá øðrum skipabólkum. | X |  |  |
| **Steinbítur/Liri** | Mest sum hjáveiða. |  |  | X |
| **Havtaska** | Frá trolbátum og sum hjáveiða frá øðrum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá trimum garnaskipum, einum líniskipið og sum hjáveiða frá ørðum skipabólkum. |  | X |  |
| **Reyðsprøka** | Mest sum hjáveiða |  |  | X |
| **Tunga** | Mest sum hjáveiða. |  |  | X |
| **Blálonga** | Nakað frá einum línuskipi og sum hjáveiða frá øðrum skipabólkum. |  |  | X |